Eskom mik vir vier weke sonder beurtkragArgieffoto (Pixabay) “Eskom voorsien nie dat dit nodig sal wees om vandag [Sondag] beurtkrag toe te pas nie aangesien die kragnetwerk tans stabiel is,” het die kragvoorsiener in ŉ verklaring gesê. “Die kragnetwerk is egter steeds kwesbaar. Enige ekstra lading of foute in die stelsel kan dus daartoe lei dat beurtkrag toegepas sal word.” Eskom kon die afgelope drie weke daarin slaag om ten volle in die land se elektrisiteitsbehoefte te voorsien, wat beteken dat daar reeds 21 dae sonder beurtkrag verloop het. “Ons doen ŉ beroep op gebruikers om hul elektrisiteitsgebruik dwarsdeur die dag te verminder, maar wees veral spaarsamig tydens spitstye van 06:00 tot 10:00 en 17:00 tot 21:00,” het Eskom gesê.